Pörssisähköasiakkaana hyödyt oman kulutuksesi seurannasta. Suosittelemme ottamaan käyttöön Oma Helen -palvelun, joka kertoo kattavasti energiankäytöstäsi jopa tuntitasolla. Oma Helenin avulla voit helposti optimoida omaa sähkönkäyttöäsi. Esimerkiksi astianpesukone, pyykinpesukoneet ja kuivausrummut voi laittaa pyörimään öisin, sähköauton lataamisen voi ajoittaa yöaikaan ja saunomisen keskittää viikonloppuihin. Jos lämmität kotisi sähköllä, lämmitys kannattaa tehdä silloin, kun hintataso on matala tai maltillinen. Sähkön hinta on yleensä matalin öisin ja viikonloppuisin.   Oma Helenin avulla voit myös seurata sähkön pörssihintaa. Hintatietojen avulla voit vähentää sähkönkäyttöä silloin, kun sähkö on kallista ja hyödyntää halvimmat tunnit.